KLASA: 112-01/24-01/2

URBROJ: 2170-23-03-24-2

Lokve, 21. kolovoz 2024. godine

Pročelnica Jedinstvenog upravnog odjela Općine Lokve, temeljem članka 19. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11, 4/18, 96/18 i 112/19), objavljuje

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**JAVNI NATJEČAJ ZA PRIJAM U SLUŽBU U**

**JEDINSTVENI UPRAVNI ODJEL OPĆINE LOKVE**

**na radno mjesto:**

**-** **referent za proračun i financije - 1 izvršitelj/ica, na neodređeno vrijeme, uz obvezni probni rad u trajanju od tri mjeseca.**

1. **OPIS POSLOVA**

|  |  |
| --- | --- |
| Poslovi radnog mjesta | Približan postotak vremena potreban za obavljanje pojedinog posla |
| * preuzima e-račune, vodi knjige ulaznih računa (kontiranje i knjiženje) – knjiga proračunski računi
 | 15 |
| * vodi dnevnik i glavnu knjigu (knjiži poslovne promjene u skladu s propisanim proračunskim klasifikacijama), sortira, priprema i kontrolira dokumentaciju za knjiženje, usklađuje stanja na računima glavne knjige
* sastavlja statističke izvještaje prema nadležnim institucijama (godišnji izvještaj o zaštitit okoliša i izdacima za dobra i usluge, godišnji izvještaj o zaposlenima i plaći i godišnji izvještaj o investicijama u dugotrajnu imovinu)
 | 15 |
| * vrši obračun plaća, drugog dohotka, ugovora o djelu, autorskih honorara i ostalih naknada
* obavlja poslove platnog prometa i gotovinskih isplata
* vodi blagajničko poslovanje
 | 15 |
| * izrađuje izvješća vezano uz financije prema raznim institucijama (Poreznoj upravi, ministarstvima, županiji, FINI i slično) te konsolidirana izvješća
 | 10 |
| * u suradnji s Pročelnikom sudjeluje u izradi planova proračuna te izmjenama i dopunama tijekom godine
 | 10 |
| * prati i provodi otplatu anuiteta kreditnog zaduženja Općine te izrađuje kvartalne izvještaje o zaduženju/jamstvu/danoj suglasnosti za zaduženje
* sudjeluje u izradi dokumentacije za zaduživanje/izdavanje jamstava/davanja suglasnosti za zaduživanje
 | 10 |
| * izdaje račune za korištenje javnih površina, korištenja prostora u vlasništvu Općine te refundaciju režijskih troškova
* priprema naloge za transfer sredstava proračunskih korisnika te prati i vodi evidencije proračunskih korisnika
 | 5 |
| * usklađuje analitičke evidencije s financijskim knjigovodstvom te usklađuje evidencije (dugotrajna imovina, potraživanja) – izrada bilance
 | 5 |
| * priprema mjenice, zadužnice i s njima vezane izjave
 | 5 |
| * obavlja poslove Jedinstvenog upravnog odjela vezano uz fiskalnu odgovornost te praćenja i kontrole Izjave fiskalne odgovornosti proračunskih korisnika
 | 5 |
| * obavlja i druge poslove po nalogu pročelnika
 | 5 |

1. **PODACI O PLAĆI**

Plaću službenika i namještenika u Jedinstvenom upravnom odjelu Općine Lokve čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovica za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u Jedinstvenom upravnom odjelu Općine Lokve iznosi 678,06 eura bruto.

Koeficijent za obračun plaće za radno mjesto „referent za proračun i financije“, utvrđen je sukladno odredbama Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi („Narodne novine“ broj 74/10, 125/14 i 48/23) i temeljem Odluke o koeficijentima za obračun plaće službenika i namještenika u Jedinstvenom upravnom odjelu Općine Lokve („Službene novine Općine Lokve“ broj 6/24 i 9/24) te iznosi 1,60.

1. **NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete javnog natječaja i koji dobiju poziv na adresu elektroničke pošte navedenu u prijavi.

Smatrat će se da je kandidat koji nije pristupio prethodnoj provjeri znanja i sposobnosti povukao prijavu na javni natječaj.

Prethodna provjera znanja i sposobnosti kandidata sastoji se od pisanog testiranja i intervjua.

Pisano testiranje kandidata sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi i upravnog postupka.

Posebni dio testiranja sastoji se od provjere poznavanja zakona i drugih propisa vezanih uz djelokrug rada Jedinstvenog upravnog odjela u koje se prima kandidat i poslova radnog mjesta na koje se prima.

Maksimalan broj bodova koje kandidati mogu ostvariti na pisanom testiranju je 10 bodova, a intervju se provodi samo s kandidatima koji ostvare najmanje 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Općine Lokve [www.lokve.hr](http://www.lokve.hr) i na oglasnoj ploči Općine Lokve, na adresi Šetalište Golubinjak 6, 51316 Lokve.

1. **PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU**

**Opći dio:**

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14),
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak, 123/17, 98/19 i 144/20),
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11, 4/18, 96/18 i 112/19),
* Zakon o općem upravnom postupku (''Narodne novine'' broj 47/09 i 110/21),

- Uredba o uredskom poslovanju („Narodne novine“ broj 75/21).

**Posebni dio:**

* Statut Općine Lokve („Službene novine Općine Lokve“ broj 4/21, 5/22 i 6/22 – pročišćeni tekst),
* Zakon o proračunu („Narodne novine“ broj 144/21),
* Zakon o porezu na dohodak („Narodne novine“ broj 115/16, 106/18, 121/19, 32/20, 138/20, 151/22 i 114/23),
* Zakon o fiskalnoj odgovornosti („Narodne novine“ broj 111/18, 41/20 i 83/23),
* Zakon o financiranju jedinica lokalne i područne (regionalne) samouprave („Narodne novine“ broj 127/17, 138/20, 151/22 i 114/23).

Riječi i pojmovi koji imaju rodno značenje koji se koriste u ovom tekstu za osobe u muškom rodu uporabljeni su neutralno i odnose se na muške i ženske osobe.

Za vrijeme provjere znanja i sposobnosti u prostoriji za testiranje nije dopušteno koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se odvija provjera znanja i sposobnosti, razgovarati s ostalim kandidatima odnosno na bilo koji način remetiti koncentraciju kandidata.

Kandidati koji će se ponašati neprimjereno ili koji prekrše gore navedena pravila biti će udaljeni s testiranja. Njihov rezultat neće se razmatrati i smatrat će se da su povukli prijavu na oglas.

 Pročelnica

 Sanja Čop, dipl.oec., v.r.